10. ΒΑΣΙΛΙΚΟΝ ΔΙΑΤΑΓΜΑ της 27 Φεβρ./18 Μαρτ. 1954 Περί Κυριακής εργασίας των βιομηχανιών ζυμαρικών εις ας χρησιμοποιούνται ενιαία μηχανολογικά συγκροτήματα παραγωγής κ.λπ. Έχοντες υπ’ όψει τας διατάξεις του άρθρ. 8 του Π.Δ. της 8/14 Μαρτ. 1930 «περί κωδικοποιήσεως των Νόμων περί Κυριακής αναπαύσεως», μετά γνωμοδότησιν του Συμβουλίου Εργασίας και την υπ’ αριθ. 93/1954 τοιαύτην του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-Επιτρέπομεν την εργασίαν κατά τας Κυριακάς εις τας βιομηχανίας ζυμαρικών εν αις χρησιμοποιούνται ενιαία μηχανολογικά συγκροτήματα παραγωγής λειτουργούντα αυτομάτως, μέχρις εξόδου του προϊόντος εκ του προξηραντηρίου και εφ’ όσον, τυχόν διακοπή της λειτουργίας αυτών τουλάχιστον πέραν των 3 ωρών δύναται να προκαλέση φθοράν του προϊόντος. Εις τον αυτόν επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 278(γ) 136-14 